b'\n_START_ARTICLE_\nDarfur\n_START_PARAGRAPH_\nAng Darfur (Arabic: \xd8\xaf\xd8\xa7\xd8\xb1 \xd9\x81\xd9\x88\xd8\xb1\xe2\x80\x8e d\xc4\x81r f\xc5\xabr, ibig sabihin: "kaharian ng mga Fur") ay isang rehiyon sa kanlurang Sudan. Dating isang malayang kasultanan sa loob ng maraming siglo, ngunit ito ay isinama sa Sudan ng mga puwersang Anglo-Egyptian noong 1916. Ito\'y nahahati sa tatlong estadong federal: West Darfur, South Darfur, at North Darfur, na pinamamahalaan ng Transisyonal Pangasiwaan ng Rehiyon ng Darfur. Dahil sa digmaan sa Darfur na itinaguyod ng pamahalaang Sudanese laban sa mga katutubong \'di-Arabo o mga Jingaweit, ang rehiyon ay isinailalim sa isang state of humanitarian emergency mula pa noong 2003.'